Hollvinasamtök HVE afhentu nýtt sneiðmyndatæki Aðalfundur Hollvinasamtaka Heilbrigðisstofnunar Vesturlands var haldinn á Akranesi síðastliðinn laugardag . Að loknum stuttum aðalfundarstörfum var komið að stórri stund hjá þessum 15 mánaða gömlu samtökum þegar þau afhentu Heilbrigðisstofnun Vesturlands nýtt sneiðmyndatæki að gjöf . Fjölmenni var viðstatt þá athöfn og augljóslega mikil gleði sem ríkti með þennan stóra áfanga . Í nútíma heilbrigðisþjónustu er sneiðmyndatæki einfaldlega lykiltæki til greiningar á fjölmörgum sjúkdómum og því forsenda fyrir áframhaldandi starfsemi með svipuðu sniði og verið hefur á Vesturlandi . Það var Steinunn Sigurðardóttir formaður Hollvinasamtakanna sem afhenti Guðjóni Brjánssyni forstjóra tækið til eignar og notkunar á Akranesi . Viðstaddur var meðal annarra Kristján Þór Júlíusson heilbrigðisráðherra . Nánar verður sagt frá aðalfundinum og afhendingu tækisins í næsta Skessuhorni .